Diari Oficial de la Generalitat Valenciana


Sumari del DOGV 9136, del 27-07-2021 (2021/7798)

Informació pública de l'Acord de 27 de maig de 2021, de l'Ajuntament de Mislata, d'exclusió de l'Ajuntament del Decret 62/2020 de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9136

Data del DOGV
:   27-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7798


Data del document
:   17-06-2021

Organisme emissor
:   Ajuntament de Mislata

Tipus de document
:   Anunci

Descriptors 

:   * Mislata
    * pla d'urbanisme
    * administració local

Informació pública de l'Acord de 27 de maig de 2021, de l'Ajuntament de Mislata, d'exclusió de l'Ajuntament del Decret 62/2020 de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre. [2021/7798]  
El Ple de l'Ajuntament, en la sessió celebrada el dia 27 de maig de 2021, va adoptar l'acord següent:  
- Exclusió de l'aplicació a Mislata del Decret 62/2020, de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre (expedient 581283N).  
Es dona compte del dictamen de la Comissió Informativa i de Control d'Urbanisme, Obres i Medi Ambient favorable a l'aprovació de l'exclusió de l'aplicació a Mislata del Decret 62/2020, de 15 de maig, del Consell, de Regulació de les entitats col·laboradores de l'Administració municipal en la verificació de les actuacions urbanístiques i de creació del seu registre.  
?-  
Conclòs el debat, el Ple de l'Ajuntament, per 16 vots a favor (Grup Socialista i Grup Ciutadans), 4 vots en contra (Grup Popular i Grup Vox) i una abstenció (Grup Compromís), adopta l'acord següent:  
  
  
Primer. L'entrada en vigor de la Llei 5/2014 va incorporar, en l'àmbit urbanístic, la figura de la declaració responsable que ja va introduir la Llei 12/2010, de la Generalitat, de 21 de juliol, de mesures urgents per a agilitar l'exercici d'activitats productives.  
En l'article 214 s'estableixen els supòsits que se sotmeten a aquesta mena de declaracions si bé es divideix en dos apartats i en el segon, a més de la declaració responsable, es requereix que aquesta vaja acompanyada d'un certificat emés per un organisme de certificació administrativa o un col·legi professional, en els termes establits en la disposició addicional novena d'entitats col·laboradores amb l'Administració.  
  
La disposició addicional va ser introduïda per la Llei 1/2019, i s'hi preveia que la regulació es realitzaria mitjançant un decret del Consell.  
En el seu desplegament es va publicar el Decret 62/2020, del Consell, de regulació de les entitats col·laboradores de l'administració municipal en la verificació de les actuacions urbanístiques i de creació del seu registre.  
  
Segon. La intervenció d'aquestes entitats no es limita a l'emissió dels certificats als quals es refereix l'article 214.2 de la LOTUP i als que es preveuen en la disposició addicional novena, sinó també als que s'incorporen pel Decret 62/2020.  
  
Tercer. En l'article 6 del decret, relatiu als certificats de les entitats col·laboradores respecte a actuacions urbanístiques subjectes a llicència, s'estableix:  
1. Que el certificat de conformitat, quan siga favorable, respecte de les actuacions subjectes a llicència d'obres, tindrà la mateixa validesa que els que s'emeten pel personal tècnic municipal, respecte del compliment del que s'estableix en l'article 2.2.b i 2.2.c.  
2. Que si el certificat no incorpora cèdula de garantia urbanística (ací no s'emeten, però sí els informes urbanístics) i el personal tècnic municipal no s'hi pronuncia expressament en el termini de dos mesos, s'entendrà que el seu sentit és favorable.  
3. Que si el certificat és de no conformitat, es requerirà un informe municipal exprés que ratifique o rectifique aquest certificat.  
4. Que a la vista dels certificats i, si és el cas, de l'informe tècnic municipal s'emetrà un informe jurídic amb proposta de resolució.  
  
Quart. El contingut de l'article 4.2 del Decret 62/2020 adverteix que:  
«El contingut dels certificats de les entitats col·laboradores no té caràcter vinculant per als serveis tècnics municipals, ni per als òrgans municipals amb competència en la matèria, de manera que aquest certificat no limita ni exclou les actuacions municipals de verificació, comprovació o inspecció, ni respecte de les declaracions responsables ni respecte dels procediments de llicència.»  
  
Cinqué. Hem de tindre en consideració, també, les conseqüències que poden derivar-se de l'aplicació rigorista de l'article 11.5 del Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana.  
I atés que la intervenció d'aquestes entitats no eximeix de la necessària intervenció dels tècnics i tècniques municipals que obliguen a aprovar, a més, ordenances específiques que permeten regular les sancions per incompliment d'aquestes entitats en l'emissió dels certificats (article 24 del Decret 62/2020 i disposició addicional novena de la Llei 5/2014), i vist que la disposició addicional 4.1 estableix que l'Ajuntament podrà acordar l'exclusió de l'aplicació de les previsions contingudes en aquest decret en virtut del principi d'autonomia local i de la facultat continguda en la disposició addicional novena, en el seu terme municipal.  
  
Vist l'informe del cap del Servei d'Urbanisme, de data 14 de maig de 2021, s'acorda:  
1. Excloure l'aplicació del Decret 62/2020, de 15 de maig, del Consell, de regulació de les entitats col·laboradores de l'Administració municipal en la verificació de les actuacions urbanístiques i de creació del seu registre, en el terme municipal de Mislata.  
2. Acordar que els supòsits que disposen els articles 214.2 i 214.1.f de la LOTUP continuaran tramitant-se pel procediment previst per a les llicències, excepte la segona ocupació i posteriors d'habitatge, que es realitzarà per declaració responsable, i caldrà adequar, en aquest sentit, l'ordenança municipal reguladora de les declaracions responsables aprovada en la sessió plenària de 26 d'abril de 2012.  
  
3. Publicar el present acord en el Diari Oficial de la Generalitat Valenciana i en el tauler d'anuncis municipal, amb advertiment dels recursos».  
  
Contra el present acord podrà interposar-se potestativament un recurs de reposició davant el Ple, en el termini d'un mes comptador des de l'endemà de la notificació. La desestimació presumpta del recurs de reposició es produirà pel transcurs d'un mes des de la interposició, i contra aquesta podrà interposar-se, en el termini de sis mesos comptadors des de l'endemà de la producció de l'acte presumpte, un recurs contenciós administratiu davant el Jutjat Contenciós Administratiu de València. El recurs contenciós administratiu podrà també interposar-se directament davant el jutjat esmentat, sense necessitat de recurs de reposició previ i sempre que no s'haja interposat aquest, en el termini de dos mesos comptadors des de l'endemà de la notificació d'aquesta resolució.  
  
Mislata, 17 de juny de 2021.- L'alcalde: Carlos Fernández Bielsa.